กิตติมศักดิ์
พิธีเปิดสาขาธนาคารกรุงเทพ ที่สุราบายา อินโดนีเซีย จะธรรมดาได้งัยยยย...
4 เม.ย. 2555

พิธีเปิดสาขาธนาคารกรุงเทพ ที่สุราบายา อินโดนีเซีย จะธรรมดาได้งัยยยย...
ธนาคารกรุงเทพลงทุนเช่าเครื่องบินเหมาลำการบินไทย ขนทัพนักธุรกิจชั้นนำเมืองไทยเกือบร้อยชีวิตบุกเมืองอิเหนา
งานนี้ขอบอกว่าพิเศษจริงๆ เพราะ “โทนี่” ชาติศิริ โสภณพนิช กรรมการผู้จัดการแบงก์กรุงเทพ ทำหน้าที่เป็นพนักงานต้อนรับกิตติมศักดิ์ เป็นสจ๊วดคอยต้อนรับผู้โดยสารบนเครื่องทั้งลำ 
โทนี่ไม่มีเหนื่อย เดินทักทายลูกค้าด้วยใบหน้ายิ้มแย้ม “สวัสดีครับ ขอบคุณครับที่มา นั่งสบายมั้ยครับ มีความสุขนะครับ เสื้อสวยนะครับ” ชนิดที่ว่าแอร์โฮสเตสและสจ๊วดบินไทยต้องชิดซ้าย
ทักทายยังไม่พอ โทนี่ ยังไม่ยอมนั่งที่วีไอพี นั่งชั้น “อิโคโนมี” เบียดๆ กับพนักงาน 
พอถึงงานเลี้ยงฉลอง “โทนี่” ยังเดินทักทายๆ แขกที่มาในงานทุกโต๊ะ 
จนใครๆ ต่างเทใจหลงรักสจ๊วดคนนี้โม้ดหัวใจ บินไทยน่าจะเชิญไปเป็นวิทยากรเนอะ